
Nr. 17963/17.11.2025
REFERAT DE APROBARE 
la proiectul de hotărâre privind aprobarea Planului Urbanistic Zonal (PUZ) –  „Construcție Hangare - județul Ilfov, comuna Cornetu, Tarlaua 10, parcela 28/6, nr. cad. 57958, cu suprafața de 3808 mp”
Beneficiarul proiectului, S.C. REX SOTWARE S.R.L, a depus cererea și documentația în vederea aprobării PUZ – „Construcție Hangare - județul Ilfov, comuna Cornetu, Tarlaua 10, parcela 28/6, nr. cad. 57958, cu suprafața de 3808 mp”. Documentația depusă a fost analizată de către Compartimentul Urbanism și Amenajarea Teritoriului din cadrul Primăriei Comunei Cornetu, județul Ilfov. S-a emis Avizul de oportunitate nr. 18817 din 14.01.2025. 
Dosarul este alcătuit din Planul de acțiune în vederea implementării investițiilor propuse, precum și documentația structurată în piese scrise şi desenate; aceasta respectă prevederile art. 18 din Normele Metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul ministrului dezvoltării regionale și administrației publice nr. 233 din 26 februarie 2016, cu modificările și completările ulterioare.

La dosar se regăsește Avizul FAVORABIL Direcției Generale Arhitect Șef din cadrul Consiliului Județean Ilfov nr. 26329 din 18.09.2025. 
De asemenea, publicul a fost informat cu privire la acest proiect conform Legii nr. 52/2003 privind transparenţa decizională în administraţia publică, cu completările ulterioare, Legii nr. 544/2001 privind liberul acces la informaţiile de interes public, cu modificările şi completările ulterioare și Ordinului ministrului Dezvoltării Regionale și Turismului nr. 2.701/2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, cu modificările și completările ulterioare.

Din analiza celor prezentate anterior, rezultă faptul că documentația depusă cuprinde piese scrise şi desenate, care respectă prevederile art. 18 din Normele Metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul ministrului dezvoltării regionale și administrației publice nr. 233/2016, cu modificările și completările ulterioare. PUZ este elaborat în format analog şi digital (piese scrise şi desenate) pe suport topografic actualizat, realizat în sistem de proiecţie stereografică 1970, în conformitate cu specificaţiile tehnice prevăzute în Anexa nr. 5 la Normele Metodologice. 
Urmare celor prezentate, am inițiat prezentul proiect de hotărâre, pe care îl supun analizei și aprobării Consiliului local al Comunei Cornetu, județul Ilfov.
PRIMARUL COMUNEI CORNETU, JUDEŢUL ILFOV

Adrian-Eduard STOICA
1

